Glavna skupština. 
Zapisnik 
XXIII. glavne skupštine za godinu 1908., obdržavane dne 
28. veljače 1909. 
Predsjeda: predsjednik društva kr. ug. dvorski savjetnik sveuč. 
profesor Dr. Dragutin Gorjanović; bilježi tajnik profesor Dr. Artur 
Gavazzi. 
Prisutno 16 članova. 
I. Predsjednik otvara skupštinu i moli, da skupština uz g. 
Bulvana odabere prof. Dr. Rösslera kao revizora, jer gosp. Zigmun- 
dovski nije prisutan. Skupština predlog prima. Zatim čita pred- 
sjednik uobičajeno predavanje i to o »Fosilnom čovjeku«, koje će 
se u drugoj polovini ovoga godišta »Glasnika« štampati. 
2. Predsjednik iznosi slijedeće izvješće o glavnim momentima 
u životu društvenom : 
» Gospodo! 
Rad našega prirodoslovnoga društva godine 1908. zrcali se u 
>Glasniku<, dok će mu unutarnji život prikazati izvješća gospode 
tajnika, blagajnika, knjižničara, pa i predstojnika postojećih sekcija : 
astronomijske sekcije i biološke centrale. O ovoj potonjoj rado bi 
par riječi da spomenem. Ako još i postoji u radu pojedinih sek- 
cija biološke centrale znatna razlika, to je taj pojav razumljiv, jer 
društvo samo nije moglo one, tako reći na papiru postojeće odjele, 
privesti svojoj svrsi. Tomu se hoće materijalnih sredstava, kojima 
društvo ne raspolaže. Ali ću namah reći, da se osim krasno funk- 
cionirajuće ornitološke sekcije, koja se svojim radom može pri- 
ključiti sličnim institucijama evropskim, ovaj čas osniva na isto tako 
solidnoj podlozi sekcija za motrenje slatkovodnih i morskih 
riba. U ime riba slatkih voda, već su stvoreni svi preduvjeti, da 
otpočne rad takove sekcije, dok će se za morske ribe takovi te- 
čajem godine 1909. pripraviti. 
* 
